
ועדת העבודה, הרווחה והבריאות
18/12/2013

הכנסת התשע-עשרה
נוסח לא מתוקן

מושב שני
<פרוטוקול מס' 135>
מישיבת ועדת העבודה, הרווחה והבריאות
יום רביעי, ט"ו בטבת התשע"ד (18 בדצמבר 2013), שעה 10:45
<סדר היום:>
<הצעת חוק הפיקוח על שירותים פיננסיים (קופות גמל) (תיקון - חשבונות בעלי יתרה צבורה נמוכה) (הוראת שעה), התשע"ד-2013>
נכחו:

<חברי הוועדה:> 
חיים כץ – היו"ר
אורלי לוי אבקסיס

מיקי רוזנטל

<מוזמנים:> 
	רג'ואן גרייב
	–
	סגן בכיר לממונה על שוק ההון, משרד האוצר

	עו"ד דודי קופל
	–
	לשכה המשפטית, משרד האוצר

	עו"ד רונן סולומון
	–
	מנהל תחום פיננסים ושוק ההון, איגוד לשכות המסחר

	יהל עמית
	–
	לוביסט, פוליסי, איגוד חברות הביטוח


<ייעוץ משפטי:>
ענת מימון
<מנהל/ת הוועדה:>
וילמה מאור
<רישום פרלמנטרי:>
מוריה אביגד
<הצעת חוק הפיקוח על שירותים פיננסיים (קופות גמל) (תיקון - חשבונות בעלי יתרה צבורה נמוכה) (הוראת שעה), התשע"ד-2013>
<היו"ר חיים כץ:>
בוקר טוב, היום יום רביעי בשבוע, ט"ו בטבת, 18 בדצמבר 2013, אני מתכבד לפתוח את ישיבת ועדת העבודה, הרווחה והבריאות בנושא: הצעת חוק הפיקוח על שירותים פיננסיים (קופות גמל) (תיקון - חשבונות בעלי יתרה צבורה נמוכה) (הוראת שעה), התשע"ד-2013, של חבר הכנסת חיים כץ. הצעת החוק הזאת באה כהמשך להצעת החוק הממשלתית שעברה בוועדת כספים ופטרה את משיכת הכספים עד 2008, היא באה לפטור מ-2008. הצעת החוק הזאת מוסכמת ומשותפת להצעת חוק שאוגדה על ידי משרד האוצר. המטרה שלנו להחיל את זה ולצרף את זה להצעת החוק שעברה בוועדת הכספים ועדיין עוד לא הביאו תקנות, עדיין לא הביאו תקנות. לכן, אני שמח מאוד שהגעת כנציג קופות הגמל אבל אני מציע שאנחנו נקרא את ההצעה, נעביר אותה בקריאה הראשונה כמו שהיא ללא שום שינוי ממה שכתוב, ואם היא תצליח לעבור במליאה, את כל הדיבורים ואת כל המעשים אנחנו נעשה בהכנה לקריאה השנייה והשלישית.
<רונן סולומון:>
יש לי רק משפט קצר להגיד, זה הכול. אנחנו כמובן מברכים על ההצעה, כפי שאדוני ציין זה בהמשך לאותן התקנות שנדונו בוועדת הכספים לפני מספר חודשים. רק הערה קצרה: מאחר ועמיתים רבים לא יודעים את ההבדלים בין משלמת, לא משלמת - - -
<היו"ר חיים כץ:>
אנחנו נעשה קורס.

<רונן סולומון:>
אני יודע, יש חינוך פיננסי שכרגע עובדים על זה במשרד האוצר.
<היו"ר חיים כץ:>
ושם הם ילמדו קופה משלמת ולא משלמת? 
<רונן סולומון:>
אני לא יודע מה ילמדו שם אבל נעזוב את זה בצד כי זה דיון אחר שגם אצל אדוני מונח על השולחן, כמו שאדוני יודע.
<היו"ר חיים כץ:>
אז אפשר לעשות את כל הקופות לסוג אחד?
<רונן סולומון:>
א', אני לא הייתי קורא לשום קופה "לא משלמת" כי השם עצמו הוא גרוע, אבל נעזוב את זה כרגע.
<היו"ר חיים כץ:>
אפשר אבל לעשות לכולם כאילו זכאות לשלם גם לקצבה וגם משלמת וגם לא משלמת? הם יהיו גם וגם?
<רונן סולומון:>
מאחר וכבוד יושב-ראש הוועדה הניח הצעת חוק להחזרת - - -
<היו"ר חיים כץ:>
תשמע, אנחנו מחוקקים מהחיים. בסדר, אני אחשוב על זה.

<מיקי רוזנטל:>
נכון שלא נדון בפרטים, אתה יכול להגיד במשפט אחד איזה הסתייגויות יש לך?
<היו"ר חיים כץ:>
לא, אין לו.

<רונן סולומון:>
אין פה הסתייגויות, אין הסתייגויות, יש לי רק הערה נוספת.
<מיקי רוזנטל:>
אז למה אמרת את ההערה הזאת?

<היו"ר חיים כץ:>
לא, יש שני סוגי קופות. אם אתה נמצא בצורה לא משלמת אתה צריך להעביר את זה ואז אתה משלם מס.

<מיקי רוזנטל:>
אמרת שנתקן מה שצריך.

<היו"ר חיים כץ:>
אם צריך.

<מיקי רוזנטל:>
אבל חשבתי שאתה יודע משהו - - -
<היו"ר חיים כץ:>
לא, לא.

<מיקי רוזנטל:>
לא הבנתי.

<היו"ר חיים כץ:>
אם צריך. גם אנחנו כשנדון, יכול מאוד שנבוא לאשר את התקנות האלה לקטע הזה, נאשר בוועדה הזאת ולא שם.
<מיקי רוזנטל:>
מאה אחוז, חשבתי שיש למישהו הסתייגות, חשבתי שיש למישהו הסתייגות אז רציתי להבין.
<רונן סולומון:>
לא, יש לי רק הערה מאחר והזמן קצר.

<היו"ר חיים כץ:>
לא, זו הצעה מבורכת שתעזור להרבה מאוד אנשים במדינת ישראל. 

<רונן סולומון:>
אני רק אומר שחסר חלק נוסף, זה נושא הפיצויים. דיברתי על זה עם משרד האוצר, אני מאמין שהם תכף גם יענו. החלק החסר – כלומר כל הרכיבים נמצאים, גם החלק שאושר בוועדת כספים, גם החלק שכבוד היושב-ראש הניח בהצעת החוק, החלק החסר הוא למעשה פיצויי פיטורין וכאן אנחנו - - -
<היו"ר חיים כץ:>
את זה נעלה, הוא לא יגיד נושא חדש ואנחנו נעלה את זה אחרי הקריאה הראשונה.
<רונן סולומון:>
לא, אבל משרד האוצר גם צריך לקבל את זה.
<היו"ר חיים כץ:>
הוא לא יגיד נושא חדש, אל תגיד לי "לא". 

<וילמה מאור:>
זה נאמר לפרוטוקול.

<היו"ר חיים כץ:>
בוא נתחיל שאתה אומר את מה שאתה אומר, ואמרת לפרוטוקול, ואתה אפילו לא נותן פה רשות דיבור.

<רונן סולומון:>
זה נכון.

<היו"ר חיים כץ:>
בוא נגיד את זה. אפילו שאתה עורך דין, לא נותן רשות דיבור. מקובל עליך, משרד האוצר, מה שאמרתי?
<רג'ואן גרייב:>
מקובל.

<היו"ר חיים כץ:>
אז נעבור להקראה.
<ענת מימון:>
"הצעת חוק הפיקוח על שירותים פיננסיים (קופות גמל) (תיקון – חשבונות בעלי יתרה צבורה נמוכה) (הוראת שעה), התשע"ד–2013

1. בחוק הפיקוח על שירותים פיננסיים (קופות גמל), התשס"ה–2005, בסעיף 23(ב), אחרי פסקה (1) יבוא:

"(1א) רשאים עמיתים, על אף הוראות סעיף קטן (א)(1)(ב), למשוך כספים מקופת גמל לא משלמת לקצבה בסכום חד-פעמי; תקנות לפי פסקה זו יותקנו עד ליום כ"ט בשבט התשע"ד (30 בינואר 2014);"."
<היו"ר חיים כץ:>
סכום חד פעמי של כמה?
<מיקי רוזנטל:>
כן, זהו, לא כתוב.

<היו"ר חיים כץ:>
7,000.

<רג'ואן גרייב:>
בתקנות.

<דודי קופל:>
כמו בתקנות.

<היו"ר חיים כץ:>
לא חשוב, גם פה בחוק.

<רג'ואן גרייב:>
עד 7,000 שקל.

<היו"ר חיים כץ:>
כן, עד 7,000 שקל.

<מיקי רוזנטל:>
אבל אז צריך לכתוב איך מנגנון העדכון שלהם בפועל.

<היו"ר חיים כץ:>
בסדר, אנחנו נעשה את הכול אחר כך, יש עדכון.

<מיקי רוזנטל:>
בסדר, אני אמרתי רק שצריך להכניס את זה לחוק.

<היו"ר חיים כץ:>
ומתי רשמנו שם בחוק? עד?

<ענת מימון:>
"2. תוקפו של חוק זה עד ליום י"א בניסן התשע"ה (31 במרס 2015)." – אבל אפשר גם בהסמכה לתקנות: רשאים עמיתים עד ליון זה וזה למשוך. ודבר נוסף, צריך הסמכה לגבי הודעה שתישלח לעמיתים שיהיה מתאים לתקנות.
<היו"ר חיים כץ:>
על זה נדבר אחר כך.
<רג'ואן גרייב:>
זה לא צריך.

<מיקי רוזנטל:>
מה זה "לא צריך"? אתה לא צריך.
<דודי קופל:>
זה כתוב בתקנות הקודמות כבר.

<היו"ר חיים כץ:>
אנחנו צריכים. אנחנו רוצים להניח את זה היום.
<מיקי רוזנטל:>
הבנתי אותך, אני לא מעכב.

<היו"ר חיים כץ:>
סיימת להקריא?

<ענת מימון:>
תוקפו של חוק זה אמרתי. עלות תקציבית?

<היו"ר חיים כץ:>
אין עלות תקציבית.
<ענת מימון:>
יש הסכמה אבל בכל זאת - - -
<היו"ר חיים כץ:>
אין עלות תקציבית. מאחר וממשרד האוצר כל הזמן מגיבים עם הראש אז לפעמים לא שמעו, לפעמים כן שמעו: מסכימים, מסכימים, אז מי אדוני ממשרד האוצר, לפרוטוקול, שאמרת "הסכמות"? 
<רג'ואן גרייב:>
רג'ואן גרייב, סגן בכיר לממונה על שוק ההון, אנחנו מסכימים לנוסח שהוקרא.

<היו"ר חיים כץ:>
תודה רבה. ואנחנו נעבור להצבעה כהכנה לקריאה הראשונה. מי בעד?
הצבעה
בעד – פה אחד
הצעת החוק אושרה.

<היו"ר חיים כץ:>
כל חברי הוועדה שנמצאים פה, והם שלושה במספר, מאשרים את הצעת החוק בקריאה הראשונה והיא תונח היום, בלי נדר, ותעלה ביום שני לקריאה הראשונה. אני מקווה שבחודש הזה היא תסתיים, נשלב אותה, יבואו התקנות ויבוא הכול על מקומו. תודה רבה, הישיבה נעולה.

<הישיבה ננעלה בשעה 11:00.>
